**În inimă**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În inimă îşi zidesc sălaşul-cetate

iubiri paralele,

zile de aşteptare,

nopţi de plăcere,

ce se ignoră între ele.

Totul se întâmplă în spatele oglinzii

de unde ţâşneşte întunericul

cu gânduri ascunse.

Cetatea-i vie şi solidă,

are acoperişul de vise,

femei cu stele pe umeri

şi ochi de migdale.

Toarnă cu delicateţe băutura-n cupe,

îmi dau să beau aromat

elixirul.